《雨后有便价寄所盘》
宋代·丘葵

雨中正相忆，偶尔有来鸿。
情况今何苦，新吟想渐工。
近闻惠连病，似与长卿同。
何日苍榕下，开筵水面红。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。